Lean on Me

«Lean on Me» er ein amerikansk gospelsong som vart skriven av Bill Withers i 1972. Han var med på albumet Still Bill og var utgjeven som singel 21. april same året. Songen har fått plass nummer 205 på Rolling Stone si liste over "dei 500 største songane nokonsinne".

Bill Withers voks opp i kolgruvebyen Slab Fork i Vest-Virginia. Då han som vaksen flytte til Los Angeles kom han til å sakna den sterke samhaldsetikken frå heimbyen, og det var dette som inspirerte han til å skriva «Lean on Me». Withers spelte han inn med hjelp frå medlemmene i Charles Wright & the Watts 103rd Street Rhythm Band.

Ei rekkje coverversjonar av «Lean on Me» har vorte gjevne ut. Han blir også ofte brukt i veldedige tiltak, t.d. på støttearrangementa etter jordskjelvet i Haiti 12. januar 2010. «Lean on Me» er også ein kjend song i Noreg, og har vorte føreslått som ein av dei nye salmane til Norsk salmebok 2013.Kirken.no: Framlegg til Norsk salmebok 2013

 Coverversjonar 

 Mud, frå plata Mudpack (1977). Utgjeven som singel 1976.
 Club Nouveau, frå plata Life, Love & Pain (1987). Utgjeven som singel
 dc Talk, frå plata Free at Last (1992). 
 Michael Bolton, frå plata The One Thing (1993). Utgjeven som singel 1994.
 2-4 Family, med på plata Family Business (1999). Utgjeven som singel.
 Bonnie Tyler, frå plata Heart Strings (1999)
 Anne Murray, frå plata What a Wonderful World (1999)
 Al Jarreau, frå plata My Favorite Things (2005)

 Kjelde 

Denne artikkelen bygger på «Lean on Me (song)» frå ,  den 24. juli 2012.  

Fotnotar 

Kategori:Bill Withers-songar
Kategori:Dc Talk-songar
Kategori:Bonnie Tyler-songar
Kategori:Michael Bolton-songar
Kategori:Anne Murray-songar
Kategori:Al Jarreau-songar
Kategori:Mud-songar
Kategori:Club Nouveau-songar
Kategori:2-4 Family-songar
Kategori:Songar frå 1972
Kategori:Singlar frå 1972
Kategori:Singlar frå 1976
Kategori:Singlar frå 1987
Kategori:Singlar frå 1994
Kategori:Singlar frå 1999
 205